Proces-verbal nr. ___ din 
privind inițierea procedurii de consultare publică în cadrul elaborării proiectului de decizie privind amalgamarea voluntară
Încheiat astăzi, 29 iunie 2026, în sediul Primăriei comunei Ciocîlteni, raionul Orhei.
Tema consultării:
Inițierea procedurii de consultare publică în cadrul procesului de elaborare a proiectului de decizie „Cu privire la amalgamarea voluntară a unităților administrativ-teritoriale comuna Ciocîlteni și satul Clișova, raionul Orhei, comuna Suhuluceni și satul Coropceni, raionul Telenești”.
În conformitate cu prevederile legislației privind transparența în procesul decizional și ale Legii nr. 225/2023 privind amalgamarea voluntară a unităților administrativ-teritoriale, Primăria comunei Ciocîlteni a inițiat procedura de consultare publică asupra proiectului de decizie menționat.
În cadrul ședinței s-a adus la cunoștință faptul că scopul consultării publice constă în informarea populației și a tuturor părților interesate, precum și colectarea propunerilor, recomandărilor și observațiilor privind proiectul de decizie aflat în proces de elaborare.
La ședință au fost prezenți angajații Primăriei comunei Ciocîlteni, consilieri locali, membrii Grupului de lucru comun, aprobat prin Decizia CL nr.    din          2026, precum și reprezentanți ai societății civile ,cărora le-au fost prezentate obiectivele, etapele procesului de amalgamare voluntară, cadrul legal aplicabil, precum și modalitățile de desfășurare a consultărilor publice.
Participanții au fost informați în detaliu cu privire la conținutul proiectului de decizie, avantajele și rezultatele preconizate ale procesului de amalgamare voluntară. Totodată, aceștia au fost îndemnați să contribuie la informarea cetățenilor din localitățile componente ale comunei Ciocîlteni, inclusiv prin discuții organizate pe sectoare/mahalale, de la gospodărie la gospodărie pentru asigurarea unei informări corecte și complete a populației și facilitarea participării acesteia la procesul de consultare publică.
În scopul asigurării unei informări eficiente și rapide a locuitorilor comunei Ciocîlteni, au fost purtate discuții și cu reprezentanții Centrului Medicilor de Familie și lucrătorii grădiniței „Romanița” din comuna Ciocîlteni în vederea colaborării pentru diseminarea informației privind inițierea procesului de amalgamare voluntară și informarea cetățenilor despre posibilitatea participării la consultările publice.
S-a stabilit că proiectul de decizie va fi supus consultării publice prin următoarele modalități:
· publicarea anunțului și a proiectului pe pagina web oficială a Primăriei comunei Ciocîlteni;
· publicarea informației pe pagina oficială de Facebook a Primăriei comunei Ciocîlteni;
· recepționarea propunerilor la adresa electronică primaria.ciocilteni@apl.gov.md;
· depunerea propunerilor în scris la sediul Primăriei comunei Ciocîlteni;
· afișarea informației pe panourile informative din localitățile comunei Ciocîlteni (satele Ciocîlteni, Clișova Nouă și Fedoreuca);
· organizarea dezbaterilor publice prin întruniri colective și consultări pe sectoare.
S-a stabilit perioada de desfășurare a consultării publice 29 iunie 2026 – 13 iulie 2026, perioadă în care toate persoanele interesate pot prezenta propuneri, recomandări și observații privind proiectul de decizie.
Persoană responsabilă de organizarea și desfășurarea procesului de consultare publică a fost desemnată Vrabie Natalia, secretar al Consiliului local, telefon 0235 52 238.
După expirarea perioadei de consultare publică, propunerile și recomandările recepționate vor fi examinate și incluse într-un tabel de sinteză, iar proiectul de decizie va fi definitivat și înaintat spre examinare și aprobare Consiliului local.
Anexe:
1. Lista participanților la ședință;
2. Copia anunțului privind inițierea consultării publice;
3. Dovezi privind publicarea și afișarea informației.

Președintele ședinței: ___________________
Secretarul ședinței: ___________________

